《谒金门（怀故居作）》
宋代·苏庠

何处所。门外冷云堆浦。竹里江梅寒未吐。茅屋疏疏雨。

谁遣愁来如许。小立野塘官渡。手种凌霄今在否。柳浪迷烟渚。

作者简介：苏庠（1065～1147）南宋初词人。字养直，初因病目，自号眚翁。本泉州人，随父苏坚徙居丹阳(今属江苏)。因卜居丹阳后湖，又自号后湖病民。苏坚有诗名，曾与苏轼唱和，得苏轼赏识，并因苏轼称誉其诗而声名大振。徽宗大观、政和之际，苏庠曾依苏固与徐俯、洪刍、洪炎、潘淳、吕本中、汪藻、向子諲等结诗社于江西。在澧阳（今湖南澧县）筑别墅以供游憩。其后居京口。高宗绍兴年间，苏庠与徐俯同被征召，独不赴，隐逸以终。